AμεA - Άτομα με Αναπηρία - Δικαιώματα και Παροχές: 11/21/13\nΑρβανιτόπουλος: Καλώ τις πρυτανικές Αρχές σε διάλογο\nΟ υπουργός Παιδείας και Θρησκευμάτων, Κωνσταντίνος Αρβανιτόπουλος, με ανακοίνωση που εξέδωσε, καλεί τις πρυτανικές Αρχές και τους διοικητικούς υπαλλήλους των πανεπιστημίων σε διάλογο, ενώ αναφέρει πως ο διάλογος προϋποθέτει ανοικτά τα Ιδρύματα.\nΣτην ανακοίνωσή του, ο υπουργός Παιδείας αναφέρει αναλυτικά:\nΜαθητές στη Βέροια συγκέντρωσαν τρόφιμα για απόρους\nΠραγματοποίησαν πεζοπορία σε όλη την πόλη.\nΕκατοντάδες μαθητές συγκεντρώθηκαν στο κέντρο της Βέροιας για να μαζέψουν τρόφιμα για απόρους.\nΟι μαθητές έκαναν πεζοπορία σε όλη την Βέροια και έστειλαν μήνυμα συμπαράστασης σε ανθρώπους με οικονομικά προβλήματα.\nΣτην πεζοπορία συμμετείχε και η δήμαρχος Βέροιας Χαρούλα Ουσουλτζουγλου μαζί με τον αντιδήμαρχο Κοινωνικής Πολιτικής Νίκο Μαυροκεφαλίδη και τον γενικό γραμματέα του δήμου Κώστα Τσιλογιάννη.\n«Ξαφνικός θάνατος» φορέων και ΔΕΚΟ για 11.000 απολύσεις\nΔεν κάνει πίσω η τρόικα, «χορεύει» στους ρυθμούς της η κυβέρνηση.\nΗ συμφωνία Αθήνας-τρόικας στο θέμα των απολύσεων από τον στενό και ευρύτερο δημόσιο τομέα φέρνει μαζί της ακόμα και «ξαφνικούς θανάτους» σε μικρούς φορείς και οργανισμούς, με τους απασχολούμενους να βλέπουν την πόρτα της εξόδου.\n- Έχει υλοποιήσει το πρώτο κύμα του προγράμματος διαθεσιμότητας - κινητικότητας 12.500 δημοσίων υπαλλήλων.\n- Έχει ολοκληρώσει την αξιολόγηση δομών και τα σχέδια στελέχωσης για περισσότερους από 400.000 εργαζομένους.\n- Έχει προχωρήσει σε 2.730 απολύσεις (2.000 από το κλείσιμο της ΕΡΤ, 500 λόγω προβλημάτων υγείας και 230 επίορκοι).\nΗ τρόικα άναψε «πράσινο φως» αναγνωρίζοντας ότι δεν υπάρχει πλέον καμία εκκρεμότητα. Παράλληλα, έδωσε σιωπηρή παράταση μέχρι και τον Μάρτιο για την ολοκλήρωση του δεύτερου κύματος διαθεσιμότητας - κινητικότητας, δέχτηκε να προσμετρηθούν στις υποχρεωτικές αποχωρήσεις οι απολύσεις από τις αμυντικές βιομηχανίες αν και παραλίγο να τινάξει στον αέρα τις συζητήσεις, καθώς προέβαλε σύμφωνα με πληροφορίες νέες απαιτήσεις για τη διετία 2014-2015 που βρήκαν τοίχο από πλευράς του κ. Μητσοτάκη.\nΌπως προκύπτει από τις μέχρι τώρα πληροφορίες, η «δεξαμενή» των επόμενων 12.500 διαθεσιμοτήτων θα προκύψει από την Υγεία (ΕΟΠΥΥ), τους Οργανισμούς Τοπικής Αυτοδιοίκησης και τα ασφαλιστικά ταμεία.\nΌπως ανέφεραν Έλληνες αξιωματούχοι, που συμμετέχουν στις συζητήσεις για τα μεγάλα νομικά πρόσωπα δεν τίθεται θέμα «ξαφνικού θανάτου», αν και είναι πιθανό να προχωρήσουν σε οριζόντια μείωση του προσωπικού τους μέχρι και 10%.\nΕτικέτες απόλυση, άρθρα, Γενικά θέματα, δημόσιο τομέα, ΕΟΠΥΥ, εργασία, λοιποί φορείς, ΜΜΕ, υγεία\nΠαρέμβαση της Εφορίας για ληξιπρόθεσμες οφειλές προς το Δημόσιο.\nΣύμφωνα με τα στοιχεία που δημοσιεύει η εφημερίδα «Τα Νέα», στο διάστημα Ιανουαρίου - Σεπτεμβρίου 2012, οι κατασχέσεις εις χείρας τρίτων έφταναν τις 48.589. Έναν χρόνο αργότερα, στο τέλος Σεπτεμβρίου 2013, οι εφορίες είχαν προχωρήσει σε κατασχέσεις εις βάρος 81.582 φορολογουμένων οι οποίοι είχαν ληξιπρόθεσμες οφειλές προς το Δημόσιο.\n- Καταθέσεις στις τράπεζες. Η εντολή διαβιβάζεται από τις εφορίες στις τράπεζες με δικαστικό επιμελητή, η τράπεζα ανοίγει τον λογαριασμό και αποδίδει στην Εφορία ό,τι βρεθεί υπό μορφή κατάθεσης, στο πλαίσιο των προστατευτικών διατάξεων για μισθούς, συντάξεις και ασφαλιστικά βοηθήματα (προστατεύονται από την κατάσχεση 1.000 ευρώ και από αυτό το ύψος και πάνω επιτρέπεται κατάσχεση 25%, υπό τον όρο ό,τι απομένει να μην είναι χαμηλότερο των 1.000 ευρώ). Αν ο λογαριασμός δεν είναι μισθοδοσίας ή σύνταξης, τότε μπορεί να γίνει κατάσχεση ακόμα και σε υπόλοιπο 5 ευρώ.\n- Στο λογιστήριο. Η Εφορία έχει δυνατότητα να κάνει κατάσχεση μέρους του μισθού εργαζομένου απευθείας από το λογιστήριο του εργοδότη. Αυτή η κατηγορία κατασχέσεων βέβαια είναι σχετικά περιορισμένης εμβέλειας, δεδομένου ότι ο νόμος προστατεύει από κατασχέσεις μισθούς και συντάξεις έως 1.000 ευρώ.\n- Ενοίκια. Αντί η Εφορία να ψάχνει τον ιδιοκτήτη ακινήτου που έχει χρέη, αναζητά τον ενοικιαστή. Οταν τον βρει, απαιτεί την κατάθεση του ενοικίου απευθείας στην Εφορία.\n- Στο ταμείο. Αποτελεί τη νέα «μόδα». Οι ελεγκτές κάνουν κατασχέσεις των ημερήσιων εισπράξεων απευθείας από το ταμείο των επιχειρήσεων. Κάπως έτσι πρόσφατα σε γνωστό φούρνο της Βάρκιζας έγινε κατάσχεση των ημερήσιων εισπράξεων της τάξεως των 5.000 ευρώ.\n- Από πελάτες. Αναζητούνται οι πελάτες επιχειρήσεων, οι οποίοι πρόκειται να πληρώσουν χρήματα σε οφειλέτες της Εφορίας με ληξιπρόθεσμα χρέη. Τα χρήματα αλλάζουν δρόμο και πάνε απευθείας στο ταμείο του Δημοσίου.\nΣε διαφορετική περίπτωση αναγκαστικά μέτρα είσπραξης για οφειλές άνω των 5.000 ευρώ.\nΈκκληση στους ασφαλισμένους του να προχωρήσουν είτε στην εξόφληση είτε στη ρύθμιση των χρεών τους έως τις 29 Νοεμβρίου απευθύνει η διοίκηση του ΟΓΑ, η οποία προειδοποιεί όσους οφείλουν ασφαλιστικές εισφορές άνω των 5.000 ευρώ πως σε διαφορετική περίπτωση θα βρεθούν αντιμέτωποι με κάθε νόμιμη διαδικασία είσπραξης.\nΣτην αρχική σελίδα, έχει αναρτηθεί σύνδεσμος που οδηγεί στην ειδική υπηρεσία Υποβολή Αίτησης Ρύθμισης Νέας Αρχής του Ν.4152/2013, όπου και παρέχονται όλες οι απαραίτητες πληροφορίες.\nΕτικέτες άρθρα, ασφαλιστικά ταμεία, Γενικά θέματα, διαδίκτυο, λοιποί φορείς, ΟΓΑ\nΣυνελήφθησαν δύο άτομα στο Λονδίνο.\nΟι αρχές έχουν συλλάβει ως υπόπτους για οικιακή δουλεία και καταναγκαστική εργασία έναν άνδρα και μία γυναίκα, ηλικίας 67 ετών και οι δύο.\nΟι γονείς μιας ανήλικης κοπέλας στην Ιταλία, την εξωθούσαν στην πορνεία και την υποχρέωναν να κάνει έρωτα με έναν υπερήλικα, επικαλούμενοι σοβαρά οικονομικά προβλήματα. Οι αστυνομικές αρχές της Καλτανισέτα στη Σικελία ανακάλυψαν ότι οι γονείς υποχρέωναν την νεαρή κοπέλα να έχει ερωτικές επαφές επί πληρωμή με τον 80χρονο εργοδότη τους από 15 ετών. Η ανήλικη μάλιστα από αυτές τις συνευρέσεις απέκτησε και ένα παιδί!\nΟ 80χρονος την επισκεπτόταν δύο φορές το μήνα και πλήρωνε περίπου 100 ευρώ στους γονείς για κάθε ερωτική συνεύρεση. Όταν όμως γεννήθηκε το 2008 το παιδί τους, ο "εραστής" της σταμάτησε να την επισκέπτεται.\nΗ γέννηση του παιδιού οδήγησε τις υπηρεσίες πρόνοιας να ελέγξουν την υπόθεση, με αποτέλεσμα η νεαρή να αποκαλύψει όσα είχε υποστεί και στη συνέχεια να αναλάβουν οι αστυνομικές αρχές.\nΟι γονείς της και ο ηλικιωμένος αντιμετωπίζουν κατηγορίες σεξουαλικής κακοποίησης ανηλίκου και πρόκειται να οδηγηθούν ενώπιον δικαστηρίου τον ερχόμενο Δεκέμβριο.\nΠαιδικές φωνές ζητούν απεγνωσμένα χρήματα για θέρμανση στο σχολείο τους στην Ελλάδα του 2013. Στο κλείσιμο του «παγωμένου» 4ου δημοτικού σχολείου Νάουσας προχώρησαν το πρωί της Πέμπτης οι γονείς των παιδιών που φοιτούν σε αυτό. Με τον κόμπο να έχει φτάσει στο χτένι, όσον αφορά την έλλειψη πετρελαίου στις δεξαμενές του σχολείου ο σύλλογος γονέων του σχολείου αποφάσισε το κλείσιμο του σχολείου και την παρουσία γονέων και παιδιών στο δημαρχείο Νάουσας.\nΣτην συνάντηση που είχαν οι αντιπρόσωποι των συλλόγων των σχολείων με τον δήμαρχο Νάουσας κ. Καραμπατζό και τον αντιδήμαρχο παιδείας κ. Βράντση παρουσίασαν τις ανάγκες θέρμανσης του συνόλου των σχολείων του διευρυμένου δήμου Νάουσας.\nΟ δήμαρχος Νάουσας κ. Καραμπατζός δήλωσε πως είναι ενήμερος για τα προβλήματα της έλλειψης πετρελαίου στα σχολεία και πως:« Κάθε τρίμηνο έρχονται 78.000 ευρώ για να καλύψουμε όλα τα σχολεία, τα χρήματα αυτά είναι ελάχιστα».\nΜε νέες κινητοποιήσεις αναμένεται να απαντήσουν την επόμενη εβδομάδα οι σύλλογοι γονέων, μέχρι να δοθεί οριστική λύση στο πρόβλημα της θέρμανσης .\nΠολλοί από αυτούς θα τοποθετηθούν στην ελληνική αστυνομία.\nΆρχισε η διαδικασία επανατοποθέτησης δημοτικών αστυνομικών, που έχουν ενταχθεί στο πρόγραμμα κινητικότητας, με τη συνεδρίαση του Τριμελούς Ειδικού Υπηρεσιακού Συμβουλίου, του υπουργείου Διοικητικής Μεταρρύθμισης.\nΌπως αναφέρει το υπουργείο Διοικητικής Μεταρρύθμισης «η εξέλιξη αυτή κάνει πράξη τη δέσμευση της κυβέρνησης, για την επανατοποθέτηση δημοτικών αστυνομικών». Επιπλέον, αξιοποιείται καλύτερα το ανθρώπινο δυναμικό της πρώην Δημοτικής Αστυνομίας σε θέσεις και υπηρεσίες αντίστοιχες με τα προσόντα τους και την ίδια στιγμή ενισχύονται υπηρεσίες με σοβαρά προβλήματα υποστελέχωσης.\nΤο υπουργείο χαρακτηρίζει το πρόγραμμα κινητικότητας «ως εργαλείο καλύτερης διαχείρισης του ανθρώπινου δυναμικού του Δημοσίου» και προσθέτει ότι αντιμετωπίζονται χρόνια προβλήματα όπως η ενίσχυση των σωφρονιστικών καταστημάτων, η ενδυνάμωση του φοροεισπρακτικού μηχανισμού, η καλύτερη αντιμετώπιση του παραεμπορίου και η φοροδιαφυγή.\nΣημειώνεται, ότι είχαν προηγηθεί οι δυο Κοινές Υπουργικές Αποφάσεις του υπουργού Διοικητικής Μεταρρύθμισης με τους υπουργούς Δημόσιας Τάξης και Δικαιοσύνης, που αφορούσαν τα πρόσθετα προσόντα και τις προϋποθέσεις αξιολόγησης των δημοτικών αστυνομικών, οι οποίοι έχουν ενταχθεί στο πρόγραμμα κινητικότητας.\nΑπό εδώ και πέρα, όπως αναφέρει το ΑΠΕ-ΜΠΕ, τα βήματα που έπονται, μέχρι την επανατοποθέτηση των δημοτικών αστυνομικών, είναι τα εξής:\nΣτο ΑΣΕΠ οι τελικοί πίνακες προσωπικού προς διαθεσιμότητα\nΤο Συμβούλιο παρέλαβε τους πίνακες κατάταξης κατά φθίνουσα σειρά βαθμολογίας.\nΤους τελικούς πίνακες κατάταξης υπαλλήλων, προς διαθεσιμότητα, παρέλαβε το ΑΣΕΠ από το Τριμελές Ειδικό Υπηρεσιακό Συμβούλιο, για τα Πανεπιστήμια και τα Τεχνολογικά Εκπαιδευτικά Ιδρύματα της χώρας και συγκεκριμένα για το προσωπικό του Αριστοτελείου Πανεπιστημίου Θεσσαλονίκης, του Πανεπιστημίου Πατρών, του Πανεπιστημίου Κρήτης, του Πανεπιστημίου Θεσσαλίας και του Οικονομικού Πανεπιστημίου Αθηνών.\nΤο ΑΣΕΠ παρέλαβε τους τελικούς πίνακες κατάταξης υπαλλήλων κατά φθίνουσα σειρά βαθμολογίας, ανά κατηγορία, κλάδο ή και ειδικότητα προσωπικού, προκειμένου να τους αναρτήσει στην ιστοσελίδα του, σύμφωνα με σχετική απόφαση του υπουργού Διοικητικής Μεταρρύθμισης.\nΕΣΑμεΑ: Περίληψη διακήρυξης Ε.Π. «Εκπαίδευση και Δια Βίου Μάθηση», πρόχειρος διαγωνισμός με κριτήριο την οικονομική προσφορά\nΟ διαγωνισμός θα διεξαχθεί στις 2 Δεκεμβρίου 2013 ημέρα Δευτέρα και ώρα 09:00π.μ. στα γραφεία της Ε.Σ.Α.μεΑ. στην Ηλιούπολη Αττικής, οδός Ελ. Βενιζέλου 236, από την αρμόδια επιτροπή διενέργειας του διαγωνισμού, παραλαβής και αξιολόγησης των προσφορών, η οποία ορίσθηκε με σχετική απόφαση της Ε.Σ.Α.μεΑ.\nΟι υποψήφιοι θα πρέπει να υποβάλουν τις προσφορές σύμφωνα με τα οριζόμενα στην διακήρυξη το αργότερο μέχρι 2/12/2013 και ώρα 09:00 στα γραφεία της Ε.Σ.Α.μεΑ. Ελ. Βενιζέλου 236 Ηλιούπολη ΑΘΗΝΑ τηλ. 210 9949837, Fax 210 5238967.\nΧρόνος παροχής των υπηρεσιών ορίζεται το χρονικό διάστημα Δεκέμβριος 2013 - Ιανουάριος 2014.\nΠερίληψη διακήρυξης (application/msword, 222 KB)\nΠροκήρυξη σε ηλεκτρονική μορφή (application/msword, 554 KB)\nΈπασχε από την ανίατη ασθένεια.\nΟ Άλντο Κόπολα, ο διάσημος σε ολόκληρο τον κόσμο Ιταλός hair stylist, πέθανε τα ξημερώματα όπως ανέφερε η οικογένειά του.\nΕδώ και χρόνια είχε προσβληθεί από καρκίνο και μόνο λίγο καιρό πριν είχε αποκαλύψει πως η κατάσταση της υγείας του είχε χειροτερέψει.\nΟδηγός για την εισαγωγή σε ΑΕΙ-ΤΕΙ.\nΕκτός μηχανογραφικού δελτίου για τους υποψηφίους των φετινών Πανελλαδικών Εξετάσεων θα είναι οι Σχολές της Αστυνομίας. Αυτό προκύπτει από τις οδηγίες για τους φετινούς μαθητές της Γ' τάξης των Γενικών Λυκείων και αυριανούς υποψηφίους για τα ΑΕΙ - ΤΕΙ που εξέδωσε το υπουργείο Παιδείας.\nΗ αρχή γίνεται από τα μέσα μαζικής μεταφοράς.\n- Ο ΗΣΑΠ\n- Ο ΗΛΠΑΠ\n- Η ΤΡΑΜ Α.Ε.\n- Η ΑΤΤΙΚΟ ΜΕΤΡΟ\nΕτικέτες άρθρα, Αστικές Συγκοινωνίες, Γενικά θέματα, δημόσιο τομέα, εργασία, λοιποί φορείς, ΜΜΜ, Τρένα\nΠροθεσμία μέχρι τις 8 Μαρτίου 2014 έχουν περίπου 5 εκατ. φορολογούμενοι προκειμένου να διορθώσουν τυχόν λάθη ή παραλείψεις στις δηλώσεις στοιχείων ακινήτων (Ε9) που υπέβαλαν ηλεκτρονικά για το έτος 2011. Η δυνατότητα αυτή παρέχεται μέσω της διαδικτυακής εφαρμογής «περιουσιολογίου», του συστήματος TAXISnet που έχει τεθεί σε λειτουργία για την υποβολή των δηλώσεων Ε9 και την ηλεκτρονική ενημέρωση των φορολογούμενων σχετικά με την περιουσιακή τους κατάσταση και την εκκαθάριση του Φόρου Ακίνητης Περιουσίας.\nΕτικέτες ακίνητο-κατοικία, άρθρα, Γενικά θέματα, διαδίκτυο, ε9, λοιποί φορείς, φορολογική δήλωση, φόρος\nΟ πάπας Φραγκίσκος αγκάλιασε έναν άνδρα χωρίς πρόσωπο\nΣτο τέλος της λειτουργίας της Τετάρτης, ο πάπας Φραγκίσκος σταμάτησε ανάμεσα στους πιστούς και μίλησε με έναν άνδρα του οποίου το πρόσωπο είναι σοβαρά παραμορφωμένο.\nΟ πάπας τον αγκάλιασε και του έδωσε την ευλογία του, όπως συνηθίζει να κάνει στους πολυάριθμους ανθρώπους με ειδικές ανάγκες που παρουσιάζονται στην πλατεία του Αγίου Πέτρου.\nΠρόσφατα ο πάπας είχε αγκαλιάσει και είχε φιλήσει τις πληγές του Βινίτσιο Ρίβα του άνδρα που πάσχει από μια βαριά μορφή νευροϊνωμάτωσης.\nΜετά την λειτουργία της Τετάρτης, τέλος, ο πάπας περνώντας από μια ομάδα ανθρώπων με ειδικές ανάγκες, δέχτηκε από έναν πιστό ένα λευκό «καπέλο» που αφού είδε αν είναι στο νούμερό του, το φόρεσε και έδωσε το δικό του στον άνδρα.\nΗ έντυπη εγκυκλοπαίδεια «χάνει έδαφος» σε σχέση με την ηλεκτρονική.\nΕτικέτες αει-τει, άρθρα, Γενικά θέματα, διαδίκτυο, εκπαίδευση, λοιποί φορείς, παροχές, υγεία\nΤα ογκολογικά τμήματα των νοσοκομείων και αυτά των μεταμοσχεύσεων θα στελεχωθούν, σε πρώτη προτεραιότητα, από γιατρούς και νοσηλευτικό προσωπικό, το οποίο θα προσληφθεί, μέχρι το τέλος του τρέχοντος χρόνου και το πρώτο εξάμηνο του 2014.\nΑκόμη, θα προκηρύσσεται μία επιπλέον θέση ιατρού στο ΕΣΥ για κάθε θέση που θα μειώνεται στην πρωτοβάθμια φροντίδα Υγείας.\nΤαυτοχρόνως, σε σύντομο χρονικό διάστημα, θα εξοπλιστούν τα νοσοκομεία της χώρας με σύγχρονο εξοπλισμό για τα ογκολογικά νοσήματα, καθώς βρίσκεται στην τελική ευθεία συμφωνία του υπουργείου Υγείας με ίδρυμα που θα τον παραχωρήσει.\nΤις σχετικές ανακοινώσεις έκανε ο υπουργός Υγείας, Άδωνις Γεωργιάδης, στο πλαίσιο της συζήτησης επίκαιρης ερώτησης του βουλευτή της ΔΗΜΑΡ, Σπύρου Λυκούδη, ο οποίος εξέθεσε τα προβλήματα των νοσοκομείων, με αποτέλεσμα οι καρκινοπαθείς να περιμένουν μήνες για τη θεραπεία τους.\n«Τα προβλήματα αυτά υπήρχαν και προ κρίσης και οι ευθύνες διαχέονται σε όλους τους υπουργούς Υγείας. Όμως, εδώ, δεν είμαστε για πολιτική γκρίνια, καθώς αναγνωρίζω τις προσπάθειες που έχουν γίνει. Σε κάθε περίπτωση, πάντως, δεν είναι αποδεκτοί πολύμηνοι χρόνοι αναμονής για τους ογκολογικούς ασθενείς, ακόμη και σε ένα κράτος υπό επιτροπεία…», ανέφερε ο βουλευτής.\nΑπαντώντας, ο κ. Γεωργιάδης αναγνώρισε ότι το σύστημα δεν λειτουργεί ευρύθμως, ειδικώς στα νοσοκομεία που είναι υποστελεχωμένα. Γι' αυτό, όπως ανακοίνωσε, με την έγκριση του υπουργείου Διοικητικής Μεταρρύθμισης, έως το τέλος του 2013, θα προσληφθούν 400 γιατροί και 100 νοσηλευτές και ακόμη 500 γιατροί και 300 νοσηλευτές, το πρώτο εξάμηνο του 2014. Παρότι το μεγάλο ποσοστό των προσληφθέντων θα διοχετευθεί στα ογκολογικά, ο κ. Γεωργιάδης είπε πως και πάλι δεν είναι αρκετό, ώστε να μηδενιστούν οι χρόνοι αναμονής, όμως θα είναι καλύτερη η κατάσταση.\nΌπως δε πρόσθεσε, αν, με τη διαδικασία της μεταρρύθμισης στην πρωτοβάθμια φροντίδα Υγείας, προκύψει ιατρικό προσωπικό που δεν θα χρειαστεί (διαθεσιμότητα), για κάθε θέση γιατρού που θα μειώνεται από εκεί, θα προκηρύσσεται μία επιπλέον θέση στο ΕΣΥ.\nΤέλος, ο κ. Γεωργιάδης, εκτός από τη διάθεση κονδυλίων του ΕΣΠΑ για το σύγχρονο εξοπλισμό, προανήγγειλε συμφωνία με ίδρυμα το οποίο θα παραχωρήσει τεχνολογικό εξοπλισμό στα νοσοκομεία της χώρας.\nΕτικέτες άρθρα, Γενικά θέματα, δημόσιο τομέα, επιδότηση, εργασία, λοιποί φορείς, παροχές, τεχνολογία, υγεία\nΜπορεί να αμείβονται ακόμη και με τα μισά χρήματα, από αυτά που ελάμβαναν όταν εργάζονταν στο εξωτερικό, αλλά επέλεξαν να επιστρέψουν στην Ελλάδα, αφενός από …νοσταλγία και αφετέρου προκειμένου να συνδράμουν στην ανάπτυξη της πατρίδας τους. Ο λόγος για πολλούς Έλληνες πτυχιούχους, οι οποίοι έζησαν και εργάστηκαν για κάποια χρόνια στο εξωτερικό, αλλά επέλεξαν να επιστρέψουν, ακόμη και εν μέσω κρίσης (το 2010).\n«Πολλοί επέστρεψαν με την ελπίδα ότι θα συνδράμουν στην ανάπτυξη της πατρίδας τους και ήταν πολύ πρόθυμοι να το κάνουν ακόμη και σε βάρος της προσωπικής τους εξέλιξης, σε όρους μισθολογικούς ή καριέρας. Και πολλοί συνειδητοποίησαν αργότερα ότι τελικά απογοητεύτηκαν επιστρέφοντας», σημείωσε σήμερα, σε εκδήλωση της Ακαδημίας Επιχειρηματικότητας, ο οικονομικός γεωγράφος Λόης Λαμπριανίδης, του Τμήματος Οικονομικών Επιστημών του ΠΑΜΑΚ, παρουσιάζοντας τα ευρήματα έρευνας, που πραγματοποιήθηκε το 2010 σε δείγμα περίπου 2700 πτυχιούχων ανώτερων και ανώτατων εκπαιδευτικών ιδρυμάτων (οι οποίοι έχουν εργαστεί στο εξωτερικό για τουλάχιστον ένα χρόνο).\nΣε ποιους τομείς εργάζονται οι Έλληνες επιστημονικοί μετανάστες\nΕτικέτες αει-τει, άρθρα, Γενικά θέματα, εκδηλώσεις, εκπαίδευση, εργασία, ιδιωτικό τομέα, λοιποί φορείς, παροχές\nΤο irakliolive ήρθε σε επικοινωνία με τον άνθρωπο που βγάζει το νεφρό του στο σφυρί για να ζήσουν τα παιδιά του. Μια επικοινωνία φορτισμένη και δύσκολη καθώς ο ίδιος δήλωσε από την πρώτη στιγμή και δε θέλει να λάβει καμία δημοσιότητα. Χωρίς να αποκαλύψει στοιχεία που θα τον φωτογράφιζαν είπε ότι η ζωή του πήρε την κάτω βόλτα πριν από 2,5 χρόνια όταν έμεινε άνεργος. Ως τότε ζούσε όπως είπε μια ζωή πολύ καλή από οικονομικής άποψης.\nΜειώθηκε κατά 5,5 τοις χιλίοις ο πληθυσμός της χώρας μας το 2012, σύμφωνα με τα δημογραφικά στοιχεία της Eurostat, ενώ την ίδια περίοδο ο πληθυσμός της Ευρωπαϊκής Ένωσης αυξήθηκε κατά μέσο όρο 2,2 τοις χιλίοις. Η Ελλάδα, που (την 1η Ιανουαρίου 2013) «μετρούσε» 11.062.000 κατοίκους, βρίσκεται μεταξύ των χωρών με τη μεγαλύτερη μείωση πληθυσμού, κατέχοντας συγκεκριμένα την τέταρτη θέση στη σχετική κατάταξη. Τα σκήπτρα κρατά η Λιθουανία που παρουσίασε κάμψη κατά 10,6 τοις χιλίοις, ενώ την εξάδα των χωρών με τη μεγαλύτερη μείωση συμπληρώνουν η Λετονία, η Εσθονία, η Βουλγαρία και η Πορτογαλία.\nΕιδικότερα, στη χώρα μας ο πληθυσμός μειώθηκε κατά 60.500 το 2012, περίοδο κατά την οποία καταγράφηκαν 100.400 γεννήσεις και 116.700 θάνατοι, ενώ μόνο το 2012 εγκατέλειψαν την Ελλάδα περισσότεροι από 44.000 κάτοικοι της. Στην Ελλάδα, άλλωστε, σύμφωνα με τα στοιχεία της Eurostat καλπάζει η υπογεννητικότητα (όπως και στην Ιταλία). Αντίθετα, οι υψηλότεροι δείκτες γεννητικότητας σημειώθηκαν στην Ιρλανδία, στο Ηνωμένο Βασίλειο, στη Γαλλία, στη Σουηδία και την Κύπρο.\nΌσο για τις χώρες που ανεβάζουν τον πληθυσμό τους, πρώτο στη σχετική λίστα είναι το Λουξεμβούργο με αύξηση κατά 23 τοις χιλίοις, τη μεγαλύτερη στα κράτη της Ευρωπαϊκής Ένωσης. Ακολουθούν η Μάλτα (9,1), η Σουηδία (7,7), η Βρετανία (6,2), το Βέλγιο (6) και η Αυστρία (5,2).\nΜε στόχο την ενίσχυση των εσόδων του Οργανισμού Ασφάλισης Ελεύθερων Επαγγελματιών (ΟΑΕΕ), προβλέπεται η θέσπιση μηνιαίας καταβολής των ασφαλιστικών εισφορών και όχι ανά δίμηνο, όπως ισχύει σήμερα.\nΕπιπλέον, διευρύνεται η ασφαλιστική βάση του οργανισμού με δύο τρόπους:\n- Δρομολογείται η ένταξη στον ΟΑΕΕ των νέων ασφαλισμένων σε περιοχές με λιγότερους από 2.000 κατοίκους, εφόσον ασκούν δραστηριότητα η οποία υπάγεται στον οργανισμό, αλλά έχουν εξαιρεθεί με τους ισχύοντες νόμους.\nΓια τους παλαιούς ασφαλισμένους, εντέλει, δεν μεταβάλλεται το καθεστώς ασφάλισης (κυρίως, στον ΟΓΑ).\n- Στην υποχρεωτική ασφάλιση του ΟΑΕΕ θα υπάγονται όλοι όσοι ασκούν σχετική δραστηριότητα με το φορέα ασφάλισης, αλλά δεν υποχρεούνται μέχρι σήμερα να ασφαλίζονται σε αυτόν, λόγω της περιστασιακής και για μικρό χρονικό διάστημα (ακόμη και με μία ημέρα) ασφάλισης στο ΙΚΑ.\nΜαύρο το παρελθόν τους, σκοτεινό και το μέλλον τους. Τα παιδιά που απομακρύνονται με εισαγγελική εντολή από το σπίτι τους, είτε γιατί κακοποιούνται από τους γονείς τους είτε γιατί οι γονείς τους βρίσκονται στη φυλακή, είναι τοξικομανείς ή για διάφορους λόγους δεν μπορούν πια να τα φροντίζουν, δεν έχουν να προσβλέπουν σε κάτι καλύτερο από μια ζωή στο ίδρυμα. Ο θεσμός της αναδοχής, μολονότι ιδιαίτερα διαδεδομένος σχεδόν παντού στον κόσμο, παραμένει στη χώρα μας ουσιαστικά ανενεργός, αποτέλεσμα κυρίως της δαιδαλώδους γραφειοκρατίας και της υποστελέχωσης των αρμόδιων υπηρεσιών. «Δεν μας καταβάλλουν καν τα έξοδα κίνησης για τον έλεγχο υποψήφιων ανάδοχων οικογενειών στην επαρχία», καταγγέλλουν χαρακτηριστικά κοινωνικοί λειτουργοί. Και όλα αυτά όταν, σύμφωνα με τους εισαγγελείς ανηλίκων, το τελευταίο διάστημα, λόγω κρίσης και των αλυσιδωτών προβλημάτων που αυτή έχει πυροδοτήσει, έχουν αυξηθεί κατακόρυφα τα αιτήματα από τους δήμους για άμεση αφαίρεση παιδιών από τις οικογένειές τους.\nΟι αριθμοί μιλούν από μόνοι τους. Πέρυσι σε ανάδοχη οικογένεια δόθηκαν μόλις 20 παιδιά από τις δημόσιες δομές της Αττικής (Κέντρο Προστασίας του Παιδιού Αττικής «Η Μητέρα», Παιδόπολη «Αγιος Ανδρέας», Αναρρωτήριο Πεντέλης), ενώ 22 αναδοχές πραγματοποιήθηκαν συνολικά τη διετία 2010-2011. Ετσι, τη στιγμή που διεθνώς θεωρείται ότι ο χρόνος παραμονής ενός παιδιού σε ίδρυμα δεν θα πρέπει να ξεπερνά το εξάμηνο, στην Ελλάδα η μέση διάρκεια παραμονής των παιδιών σε ιδρύματα ξεπερνά τα έξι χρόνια. Σε πολλές περιπτώσεις, μάλιστα, η παραμονή τους στις δομές παιδικής φροντίδας διακόπτεται μόνο στην εφηβεία, με την προώθησή τους σε ορφανοτροφεία όπου θα ζήσουν έως την ενηλικίωσή τους.\nΙδιαίτερα τραγικές περιπτώσεις αποτελούν τα εγκαταλελειμμένα βρέφη, τα οποία όχι μόνο δεν τοποθετούνται απευθείας σε ανάδοχες οικογένειες, προκειμένου να αποφύγουν εντελώς την ολέθρια εμπειρία του ιδρύματος, αλλά παραμένουν συχνά για πολλούς μήνες στα μαιευτήρια, έως ότου καταστεί δυνατή η τυπική εισαγωγή τους στις Μονάδες Κοινωνικής Φροντίδας. «Εχουμε βρέφη που μεγαλώνουν στο μαιευτήριο», λέει νοσηλεύτρια. «Τα παιδιά αυτά, εκτός του ότι δεν δέχονται εξατομικευμένη φροντίδα, τρέφονται ακόμη κι έπειτα από μήνες αποκλειστικά με γάλα, καθώς το νοσοκομείο δεν διαθέτει τις απαραίτητες κρέμες ή άλλες βρεφικές τροφές. Αυτό δεν είναι κακοποίηση;».\nΤα παραπάνω περιγράφηκαν χθες με γλαφυρό, συχνά φορτισμένο τρόπο, στη διάρκεια της Συνάντησης Διαλόγου που οργάνωσε ο Συνήγορος του Πολίτη με τη συμμετοχή 60 εκπροσώπων και επαγγελματιών δημοσίων οργανισμών, μη κυβερνητικών οργανώσεων για τα παιδιά και εμπειρογνωμόνων, με στόχο την εκπόνηση προτάσεων για τη διεύρυνση της εφαρμογής του θεσμού της αναδοχής στην Ελλάδα. «Η φιλοσοφία της αναδοχής είναι ότι βρίσκεις την κατάλληλη για το κάθε παιδί οικογένεια και της παραχωρείς την ευθύνη της φροντίδας του, κρατώντας παράλληλα στην ψυχή του τη φυσική του οικογένεια», εξηγεί ο βοηθός Συνήγορος του Πολίτη για τα Δικαιώματα του Παιδιού, Γιώργος Μόσχος. «Η αναδοχή δεν καταργεί τη σχέση του παιδιού με τη φυσική του οικογένεια, αλλά στην πραγματικότητα την υποστηρίζει και αποβλέπει στην επιστροφή του παιδιού σε αυτήν, όταν τα όποια προβλήματα οδήγησαν στην απομάκρυνση, αρθούν. Είναι ο καλύτερος τρόπος εναλλακτικής φροντίδας του παιδιού, ωστόσο υπάρχουν πολλά νομοθετικά και οργανωτικά προβλήματα».\nΟ ίδιος θεωρεί ότι πρόκειται πρωτίστως για θέμα πολιτικής βούλησης. «Ναι, το κράτος θα χρειαστεί να κάνει επενδύσεις για την ενίσχυση του θεσμού, αλλά θα έχει παράλληλα τεράστιο οικονομικό όφελος, εφόσον η παραμονή τόσων παιδιών στα ιδρύματα κοστίζει πολύ περισσότερο». Εχει βρεθεί ότι η φροντίδα ενός παιδιού σε δημόσια δομή φτάνει τις 60.000 ευρώ τον χρόνο, έναντι 18.000 ευρώ που αγγίζει το κόστος μέσω επιδομάτων της φροντίδας ενός παιδιού που πάσχει από βαριά ασθένεια από μια οικογένεια.\nΜείζον ζήτημα αποτελεί η ανυπαρξία Εθνικού Μητρώου Αναδόχων (έχει θεσμοθετηθεί, αλλά είναι ανενεργό), από το οποίο θα μπορεί να αντλείται με πολύ πιο σύντομες διαδικασίες κατάλληλη οικογένεια για τα παιδιά. Κοινό ήταν επίσης το αίτημα για θέσπιση εθνικών προδιαγραφών και πρωτοκόλλων διαδικασιών για την επιλογή, εκπαίδευση, πιστοποίηση και παρακολούθηση των αναδόχων οικογενειών από τους αρμόδιους φορείς, ώστε να παρέχονται εχέγγυα για την καταλληλότητά τους και τη διασφάλιση των συμφερόντων των παιδιών.\nΣτη συνάντηση, που οργανώθηκε ανήμερα την Παγκόσμια Ημέρα Δικαιωμάτων του Παιδιού, «άνοιξε» και το θέμα της επιδότησης ή μη των ανάδοχων γονέων. Μολονότι προβλέπεται από την ισχύουσα νομοθεσία, οικονομική ενίσχυση χορηγείται μόνο σε μικρό αριθμό αναδοχών, που πραγματοποιούνται μέσω συγκεκριμένων ιδρυμάτων.\nΧιλιάδες συνταξιούχοι του ΙΚΑ και άλλων Ταμείων θα βρεθούν στη δυσάρεστη θέση να επιστρέψουν το ΕΚΑΣ που πήραν χωρίς να το δικαιούνται για τα έτη 2011 και 2012 και μάλιστα η επιστροφή των ποσών θα γίνει με τόκο 5% ακόμη και αν η ευθύνη για την πληρωμή του βοηθήματος σε μη δικαιούχους ανήκει στις αρμόδιες υπηρεσίες που τους το ενέκριναν και όχι στους ίδιους τους συνταξιούχους! Στην περίπτωση όμως, που αποδειχθεί δόλος από την πλευρά του συνταξιούχου, όπως τυχόν απόκρυψη εισοδημάτων, τότε θα επιστρέψουν στο διπλάσιο τα ποσά από το ΕΚΑΣ που πήραν για τα δύο αυτά έτη χωρίς να τα δικαιούται!\nΦέτος το ΕΚΑΣ διακόπηκε σε 13.549 συνταξιούχους λόγω υπέρβασης των οικονομικών κριτηρίων και σε 23.011 συνταξιούχους λόγω ελλιπών μηχανογραφικών στοιχείων. Το ΙΚΑ θα διενεργήσει επανέλεγχο των συνταξιούχων που κόπηκαν για το 2013 και προκειμένου να εξακριβώσει πόσοι από αυτούς είχαν υπερβεί τα εισοδηματικά κριτήρια το 2011 και το 2012, θα τους αξιολογήσει με κριτήριο αν το συνολικό μηνιαίο τους εισόδημα ήταν μεγαλύτερο από τα 850 ευρώ που είναι το εισοδηματικό όριο πάνω από το οποίο δεν χορηγείται ΕΚΑΣ.\nΑνατροπές στις προϋποθέσεις συνταξιοδότησης φέρνει το 2014 για τέσσερις κατηγορίες ασφαλισμένων. Οι αλλαγές αγγίζουν τρεις ομάδες ασφαλισμένων στο ΙΚΑ, αλλά και τους ενστόλους που θέλουν να αποχωρήσουν, ανεξαρτήτως ορίου ηλικίας.\nΑναλυτικά, οι ρυθμίσεις που θα «τρέξουν» τη νέα χρονιά, είναι οι εξής:\n- Αύξηση του ορίου ηλικίας για συνταξιοδότηση των ασφαλισμένων στο ΙΚΑ που υπάγονται στο καθεστώς των βαρέων. Το μέτρο αφορά ασφαλισμένους με 10.500 ημέρες, εκ των οποίων 7.500 στα βαρέα.\nΑπό τον περασμένο Απρίλιο έχει ξεκινήσει έλεγχος για την υπάλληλο που φέρεται να εξέδιδε πλαστά επιδόματα ασθενείας σε δύο συγγενικά της πρόσωπα. Στα 35.000 ευρώ η ζημιά για το ταμείο.\nΠλαστά επιδόματα ασθενείας σε… συγγενικά πρόσωπα έδινε υπάλληλος του ΙΚΑ, ζημιώνοντας το ασφαλιστικό ταμείο με το ποσό των 35.000 ευρώ. Ωστόσο, παρότι η υπόθεση διερευνάται για περισσότερους από οκτώ μήνες, ακόμα δεν έχει ολοκληρωθεί η διαδικασία.\nΗ υπόθεση, έχει ως εξής. Υπάλληλος υποκαταστήματος του ΙΚΑ στην Πάτρα φέρεται να εξέδιδε πλαστά επιδόματα ασθενείας στον αδελφό της και σε ένα ακόμα συγγενικό της πρόσωπο (σύμφωνα με πληροφορίες σε έναν εξάδελφο της).\nΓια τη συγκεκριμένη υπάλληλο είχε γίνει αναφορά από την τότε διευθύντρια του υποκαταστήματος με αποτέλεσμα να ξεκινήσει έρευνα από το Ταμείο.\nΠηγές από το ΙΚΑ τόνιζαν χθες πως η διερεύνηση της υπόθεσης ξεκίνησε τον Απρίλιο και στις αρχές Αυγούστου στάλθηκε έκθεση από την επιθεώρηση. Στη συνέχεια διατάχθηκε ΕΔΕ (Ένορκη Διοικητική Εξέταση), η οποία ωστόσο ακόμα δεν έχει ολοκληρωθεί και επομένως δεν επιβλήθηκε ακόμα οριστική πειθαρχική ποινή στη συγκεκριμένη υπάλληλο.\nΗ βραζιλιάνα... παρθένα ξαναπουλά την παρθενιά της\nΣε καθεστώς προστασίας οι ναυτικοί του «Πηνελόπη Α»


Α.Ε. Σαρωνικός-Α.Ε. Μαύρος Αετός/Ολυμπιάδα 2-0. Για την 9η αγωνιστική της Α' Πειραιά.\nΠοδόσφαιρο 01 Δεκεμβρίου 2019\nΓια την 9η αγωνιστική του πρωταθλήματος της Α’ Πειραιά η Α.Ε. Σαρωνικός επικράτησε το μεσημέρι της Κυριακής της Α.Ε. Μαύρος Αετός/Ολυμπιάδα με 2-0, στο Δημοτικό Στάδιο της Αίγινας. Το νησιωτικό συγκρότημα άνοιξε το σκορ στο 30ο λεπτό με τον Νεκτάριο Μπακόμητρο, οποίος μετά από αδράνεια των αμυντικών των φιλοξενούμενων με ψηλοκρεμαστό πλασέ νίκησε τον αντίπαλο πορτιέρο, πετυχαίνοντας τον 2ο του γκολ στη σεζόν και 2ο συνεχόμενο (είχε σκοράρει την προηγούμενη αγωνιστική μα τον Παννεαπολικό). Το 2-0 για τους κυανοκίτρινους ήρθε με την συμπλήρωση 70 λεπτών, με σκόρερ τον Μαλντίν Λαλάι.\nΟ νεαρός ποδοσφαιριστής μετά από εξαιρετική εκτέλεση φάουλ του Πασβαντόπουλου από αριστερά, έκανε το κοντρόλ με το στήθος και με γυριστό σουτ από το ύψος του πέναλτι, διαμόρφωσε το τελικό αποτέλεσμα. Εμφανώς ικανοποιημένος από το αποτέλεσμα εμφανίστηκε ο τεχνικός της Α.Ε. Σαρωνικός, Θανάσης Μπακόμητρος. Ο νεαρός προπονητής μίλησε στο Aegina Portal και είπε τα εξής: 'Σημαντική νίκη για εμάς, η οποία ήρθε χωρίς να πιάσουμε σπουδαία απόδοση. Ο αντίπαλος είχε την κατοχή αλλά εμείς ευτυχίσαμε να προηγηθούμε σε μια ομολογουμένως ανύποπτη φάση και πήραμε την ψυχολογία με το μέρος μας. Ο Μαύρος Αετός είναι μια καλοδουλεμένη ομάδα, η οποία σιγά σιγά θα ανέβει βαθμολογικά' κατέληξε. Διαιτητής του αγώνα ήταν ο Τραϊφόρος με βοηθούς τους Κεφαλιάκο και Νικολαΐδη. Την επόμενη αγωνιστική η Α.Ε. Σαρωνικός υποδέχεται την Α.Ε. Περάματος.\nΑξίζει να σημειωθεί τέλος, ότι με την φανέλα του Μαύρου Αετού/Ολυμπιάδας αγωνίζεται ο Αιγινήτης Δημήτρης Ανταλής ο οποίος έχει αγωνιστεί στο παρελθόν με επιτυχία στην ομάδα του νησιού.\nΑ.Ε. Σαρωνικός: Μπακόμητρος Κ, Γκιόκα, Πασβαντόπουλος, Γκαρής, Πάλλης, Καλικαντής (89’ Σαπάνι), Λαλάι, Κάππος, Γκοτσούλιας (85’ Τσελάι), Μπακόμητρος Ν. (53’ Αγγελάκης) Μιστάκου.\nΣτα άλλα αποτελέσματα: Νίκη Ρέντη-Αστυπάλαια Κορυδαλλού 3-1, Δόξα Πειραιά-Παννεαπολικός 1-5, Αμφιάλη-Προοδευτική 2-4, Αστέρας Κερατσινίου-Ίκαρος Καλλιθέας 2-1, Α.Ε. Θύελλας/Αχιλλέα Κορυδαλλού-Ατρόμητος Πειραιά 1-4 και Α.Ε. Περάματος-Ατρόμητος Κερατσινίου 2-2.


music: Giacomo Meyerbeer\nΟ Τζιάκομο Μάγιερμπερ [Giacomo Meyerbeer] που γεννήθηκε στις 5 Σεπτεμβρίου 1791 στο Βερολίνο και πέθανε στις 2 Μαΐου 1864 στο Παρίσι, υπήρξε μια εξαιρετική φυσιογνωμία της μουσικής. Εννιάχρονος ακόμη έκανε το ντεμπούτο του παίζοντας Μότσαρτ σ’ ένα κοντσέρτο στο Βερολίνο. Δυσκολεύτηκε ν’ αποφασίσει για το μουσικό του μέλλον – αν θα γινόταν οργανοπαίχτης ή συνθέτης, παρά το γεγονός ότι θεωρήθηκε μεταξύ των σπουδαιότερων βιρτουόζων της εποχής του.\nΗ κατανόηση της ιταλικής όπερας ήταν γι’ αυτόν όρος απαραίτητος για τη μουσική του εξέλιξη κι έτσι αποφάσισε να πάει για σπουδές στην Ιταλία. Εκεί τελικά υιοθέτησε και το όνομα Giacomo. Εντυπωσιάστηκε από το έργο του σύγχρονού του Gioacchino Rossini.\nΤο όνομά του έγινε γνωστό όταν η όπερά του Il crociato in Egitto παρουσιάστηκε στο θέατρο Fenice της Βενετίας in 1824. Ωστόσο, εκείνο το έργο του που τον έκανε διάσημο ήταν το ρομαντικό μελόδραμα Ροβέρτος ο διάβολος [Robert le Diable -Robert the Devil], με λιμπρέτο των Eugène Scribe και Casimir Delavigne, που παρφουσιάστηκε στο Παρίσι το 1831 και από πολλούς θεωρήθηκε ως η πρώτη μεγάλη όπερα.\nΑς πάρουμε και μια γεύση του Robert le Diable από την Αμερικανίδα σοπράνο June Anderson...\nΑναρτήθηκε από Times News στις 5:51 AM\nΕτικέτες Συνθέτες Ξένοι


Εκλογές 2019: ΝΙΖΑΜΗΣ ΚΩΝΣΤΑΝΤΙΝΟΣ Υπ. βουλευτής Β' Πειραιώς με τον Λαϊκό Σύνδεσμο - Χρυσή Αυγή - Ειδήσεις\nNewsit / Εκλογές / Εκλογές 2019: ΝΙΖΑΜΗΣ ΚΩΝΣΤΑΝΤΙΝΟΣ Υπ. βουλευτής Β’ Πειραιώς με τον Λαϊκό Σύνδεσμο – Χρυσή Αυγή\nΕκλογές 2019: ΝΙΖΑΜΗΣ ΚΩΝΣΤΑΝΤΙΝΟΣ Υπ. βουλευτής Β’ Πειραιώς με τον Λαϊκό Σύνδεσμο – Χρυσή Αυγή\nΒΟΥΛΕΥΤΙΚΕΣ ΕΚΛΟΓΕΣ 2019 - ΝΙΖΑΜΗΣ ΚΩΝΣΤΑΝΤΙΝΟΣ ΥΠΟΨ. ΒΟΥΛΕΥΤΗΣ Β' ΠΕΙΡΑΙΩΣ ΜΕ ΤΟΝ ΛΑΙΚΟ ΣΥΝΔΕΣΜΟ - ΧΡΥΣΗ ΑΥΓΗ. Αποτελέσματα βουλευτικών εκλογών 2015 και Ευρωεκλογών 2019 στην εκλογική Περιφέρεια Β' Πειραιώς.\nΒΟΥΛΕΥΤΙΚΕΣ ΕΚΛΟΓΕΣ 2019 – ΝΙΖΑΜΗΣ ΚΩΝΣΤΑΝΤΙΝΟΣ, Υποψ. βουλευτής Β’ Πειραιώς με τον Λαϊκό Σύνδεσμο – Χρυσή Αυγή. Δείτε τα αποτελέσματα των βουλευτικών εκλογών 2015 και των Ευρωεκλογών 2019 στην εκλογική Περιφέρεια Β’ Πειραιώς. Στην τελική ευθεία για τις κρίσιμες βουλευτικές εκλογές στις 7 Ιουλίου 2019, το newsit.gr σας μεταφέρει σε καθημερινή βάση όλες τις πολιτικές εξελίξεις και σας ενημερώνει mε συνεχή ροή για όσα συμβαίνουν σε όλη τη χώρα, λίγα μόλις 24ωρα πριν τις εκλογές της 7ης Ιουλίου 2019. Το newsit.gr, προκειμένου να είστε απόλυτα ενημερωμένοι, σας παρουσιάζει όλους τους υποψήφιους βουλευτές όλων των κομμάτων σε όλες τις εκλογικές Περιφέρειες. Στην εκλογική Περιφέρεια Β’ Πειραιώς, στα ψηφοδέλτια, σταυρούς βάζουμε μέχρι 3, ενώ οι βουλευτές που εκλέγονται είναι 8.


Καλό ταξίδι Δημήτρη... - SalonicaNews\nsn Πέμπτη, Ιουνίου 15, 2017\nΉμουν σε τράπεζα όταν το έμαθα, σε ουρά. Ο ρουφιάνος της εποχής μας, το Facebook, με ενημέρωσε για το μαύρο μαντάτο. Πήρε αυτός το ρόλο της γειτόνισσας, του Ρόιτερ της γειτονιάς, που έπαιρνε τα σπίτια ένα - ένα και μας τα ΄λεγε όλα...\nΟ Δημήτρης Διβίδης έφυγε. Ο συνάδελφος, ο μουσικός παραγωγός, ο φίλος. Ο συνάδελφος πίσω από την κονσόλα. Ο φίλος που, μεταξύ τσιγάρου και καφέ, είχε πάντα ένα υπέροχο ανέκδοτο να μοιραστεί. Ο μουσικός παραγωγός που σου έφτιαχνε το κέφι, με τις επιλογές του.\nΞεμπέρδεψα από την ουρά πολύ αργά. Έριξα μια ματιά στο ρολόι και διαπίστωσα ότι η κηδεία είχε τελειώσει. Βλέπετε, το ΄μαθα αργά... Είχε κηδευτεί στις 12.30 στους Τρεις Ιεράρχες, στη Βούλγαρη.\nΕίπα "δεν πειράζει, θα μου το συγχωρήσει. Θα γράψω κάτι στο σάιτ". Γύρισα στο γραφείο, άνοιξα τον blogger κι από εκείνη την ώρα κάθομαι μπροστά σε λευκή οθόνη.\nΔεν μπορώ να γράψω ούτε μια λέξη, ρε Δημήτρη! Ούτε ένα "αντίο" δε μου ΄ρχεται. Γιατί; Μα γιατί τέτοιος αισιόδοξος άνθρωπος που ήσουν, τόσο χαμογελαστός, τόσο έξω καρδιά, ούτε το ΄χα διανοηθεί ποτέ, ούτε το πιστεύω ακόμη ότι δε θα ξανακαθίσεις πίσω από την κονσόλα.\nΓι αυτό, με το ζόρι μου βγαίνει ένα "καλό ταξίδι". Γιατί τους ανθρώπους "έξω καρδιά", τους έχουμε πάντα στην καρδιά μας, πάντα ζωντανούς μέσα μας.\nΤα λέμε ρε φίλε. Ανέκδοτο να ετοιμάσεις! Ακούς;...\nLabels Θάνατοι, ΣΗΜΑΝΤΙΚΟ 2, Media


Audi A3 Sportback 1.6 TDI – Tuning on Road\nΜία ακόμα βελτίωση για μοντέλο της Audi από την Tuning On Road. Αυτήν τη φορά έχουμε economy tuning για το Audi A3 Sportback 1.6 TDI Diesel.\nΟ 1.6 TDI κινητήρας αποδίδει κανονικά 104hp και 148Nm ροπής. Μετά τον επαναπρογραμματισμό της ECU έχουμε βελτίωση κατά 25hp και 55Nm με τα τελικά νούμερα στην ισχύ να ανεβαίνουν στους 129hp και στην ροπή στα 203Nm.\nΈχουμε δηλαδή αύξηση της ιπποδύναμης σε ποσοστό 24%. Ωστόσο το βασικό ζητούμενο στη συγκεκριμένο Audi A3 Sportback 1.6 TDI Diesel ήταν η οικονομία καυσίμου κάτι που μπορεί να φτάσει μέχρι και στο 37%.\nΚαι όλα αυτά μόνον με ECU Tuning, χωρίς να γίνει επαναπρογραμματισμός των μονάδων EGR και DPF όπου θα έχουμε ακόμα καλύτερα αποτελέσματα.


Αυτόχθονες Έλληνες: ΝΕΑ ΠΡΟΔΟΣΙΑ: Ο ΚΟΥΛΗΣ ΕΓΚΑΘΙΣΤΑ ΤΟΥΡΚΟΥΣ ΛΑΘΡΟΜΕΤΑΝΑΣΤΕΣ ΣΤΟ ΚΑΣΤΕΛΟΡΙΖΟ.\nΝΕΑ ΠΡΟΔΟΣΙΑ: Ο ΚΟΥΛΗΣ ΕΓΚΑΘΙΣΤΑ ΤΟΥΡΚΟΥΣ ΛΑΘΡΟΜΕΤΑΝΑΣΤΕΣ ΣΤΟ ΚΑΣΤΕΛΟΡΙΖΟ.\nΥβριδικός πόλεμος της Τουρκίας εναντίον της\nΕλλάδας μέσω του μεταναστευτικού.\nFrontex: Τουλάχιστον 9.300 λαθρομετανάστες\nέφτασαν στην Ελλάδα τον Αύγουστο.\n«Ασφυξία» στα νησιά:\nΆλλες 527 αφίξεις την Τρίτη σε Λέσβο,\nΧίο και Σάμο.\nΑναρτήθηκε από ΖΗΝΩΝ στις 10:55 π.μ. Ετικέτες ΑΙΓΑΙΟ , ΓΕΝΟΚΤΟΝΙΑ , ΔΙΚΑΙΟ ΘΑΛΑΣΣΗΣ , ΖΗΝΩΝ ΠΑΠΑΖΑΧΟΣ , ΛΑΘΡΟΜΕΤΑΝΑΣΤΕΣ , ΜΕΣΟΓΕΙΟΣ , ΣΟΡΟΣ\nΖΗΝΩΝ 20 Σεπτεμβρίου 2019 - 8:54 π.μ.\n200 χρόνια μετά, το σχέδιο του Ιμπραήμ για αντικατάσταση πληθυσμού εξελίσσεται από τον Κούλη, τον Δένδια, τον Παυλόπουλο κλπ.\nΣήμερα 200 χρόνια μετά, το έργο αυτό το υλοποιούν οι «ελληνικές» κυβερνήσεις.\nΤί θα γιορτάσουν άραγε στην επέτειο της Επανάστασης του 1821;


Τσίπρας: Θα ζητήσουμε από τους δανειστές μείωση πλεονασμάτων και μέτρα για το χρέος\nΥΓΕΙΑ 27/08/2016 - 20:29 | Author: Newsroom\nΓια το πολιτικό σκηνικό και για ταόσα θα επιδιώξει να ζητήσει η Αθήνα από τους δανειστές, μίλησε ο πρωθυπουργός Αλέξης Τσίπρας σε συνέντευξη του.\nΣε συνέντευξή του στη Real, λίγες ημέρες πριν από τη Διεθνή Έκθεση Θεσσαλονίκης, ο πρωθυπουργός τονίζει πως η ελληνική κυβέρνηση απαιτεί από τους δανειστές τη μείωση των πλεονασμάτων μετά το 2018, καθώς και τη ρύθμιση του χρέους.\nΑναφερόμενος στη Νέα Δημοκρατία, ο κ. Τσίπρας σημειώνει πως «έχουν εγκλωβιστεί και τώρα είναι αναγκασμένοι να γίνονται γραφικοί ζητώντας εκλογές μέχρι το 2019».\nΠαράλληλα, παίρνει θέση και για το θέμα της ΕΛΣΤΑΤ και την απαίτηση των δανειστών να πάρει θέση η κυβέρνηση και να αποδεχτεί τα στοιχεία για το έλλειμμα.\n«Η υπόθεση Γεωργίου βρίσκεται στη Δικαιοσύνη. Εμείς δεν κινούμαστε υπόγεια. Κάνουμε πολιτική ανοιχτά και δημόσια, χωρίς να φοβόμαστε ούτε τις συγκλίσεις, ούτε τις αντιπαραθέσεις», δηλώνει ο πρωθυπουργός.\nΌσον αφορά τις γερμανικές αποζημιώσεις, ο Αλέξης Τσίπρας επαναλαμβάνει τη θέση ότι είναι «θέμα τιμής για τη χώρα. Η Ελλάδα δεν παραιτείται σε καμιά περίπτωση από τη διεκδίκηση των επανορθώσεων».\nNews Tag: ΘΕΣΣΑΛΟΝΙΚΗΜΕΙΩΣΗΠΛΕΟΝΑΣΜΑΤΑ


ΓΝΩΜΗ ΚΙΛΚΙΣ ΠΑΙΟΝΙΑΣ: Δηλώσεις Ε.Α.Ε., ΟΣΔΕ χωρίς μεσάζοντες στη Νέα Ένωση ν. Κιλκίς\nΟ ρόλος της ΝΕΑΣ ΕΝΩΣΗΣ είναι καθαρός. ΣΤΗΡΙΞΗ ΤΩΝ ΠΑΡΑΓΩΓΩΝ, για παροχή υπηρεσιών, ΧΩΡΙΣ ΚΕΡΔΟΣ ΣΕ ΒΑΡΟΣ ΤΩΝ ΠΑΡΑΓΩΓΩΝ.\nΑνακοινώνει επίσης ότι στο πρόγραμμα δράσης του, έχει σαν κύριο στόχο την εξυπηρέτηση των παραγωγών με εφόδια, σε ανταγωνιστικές τιμές και είναι σ’επαφή με μεγάλους ομίλους για συμφωνίες υπέρ των παραγωγών.\nΗ ΝΕΑ ΕΝΩΣΗ λειτουργεί με την αξιωματική αρχή ότι:\nΥΠΑΡΧΟΥΜΕ ΓΙΑ ΤΟ ΣΥΜΦΕΡΟΝ ΤΩΝ ΠΑΡΑΓΩΓΩΝ ΚΑΙ ΜΟΝΟΝ.


5 μυστικές χρήσεις για ένα τσιμπιδάκι μαλλιών - Ταξίδια Ομορφιας\n5 μυστικές χρήσεις για ένα τσιμπιδάκι μαλλιών\nΗ εφαρμογή των ψεύτικων βλεφαριδών δεν είναι πάντα εύκολη. Χρειάζεται να ξέρετε τον σωστό τρόπο για να τις βάλετε. Γνωρίζοντας λοιπόν αυτό το απλό αλλά πολύ σημαντικό κόλπο που αποτελεί μια από τις μυστικές χρήσεις για ένα τσιμπιδάκι, μπορείτε να φορέσετε τις ψεύτικες βλεφαρίδες σας πανεύκολα. Το μόνο που έχετε να κάνετε είναι να πάρετε με το τσιμπιδάκι σας μια μικρή ποσότητα κόλλας. Βουτώντας την μύτη του στην κόλλα θα πάρετε την ακριβή ποσότητα που χρειάζεστε για την ψεύτικη βλεφαρίδα σας. Εφαρμόστε την κατά μήκος της γραμμής και τοποθετήστε τη στο μάτι σας.\nΔώστε ζωή και υπέροχη όψη στην ανιαρή και όχι τόσο εντυπωσιακή αλογοουρά σας. Πως; Απλά βάζοντας κάνα δυο τσιμπιδάκια στην κάτω πλευρά της. Τα τσιμπιδάκια αυτά θα πρέπει να τοποθετηθούν κάθετα στο λαστιχάκι, έτσι ώστε να κρυφτούν και να κοιτάνε προς τα κάτω – στο λαιμό σας. Αυτή είναι ακόμη μία από τις μυστικές χρήσεις για ένα τσιμπιδάκι που θα ανασηκώσει αμέσως την αλογοουρά σας και θα την κάνει να δείχνει εντυπωσιακή.Πηγή: www.beautetinkyriaki.gr | Tο διαβάσαμε εδώ


Απαράδεκτος ο Πρωθυπουργός Μπόρις Τζόνσον - lastpoint.gr\n01/09/2019 30/08/2019 0 Σχόλια\tBREXIT, ΔΙΕΘΝΗ, Μ. ΒΡΕΤΑΝΙΑ\nΟ Πρωθυπουργός προσπαθεί να εγκλωβίσει το συντηρητικό κόμμα και να εμφανίσει τον προσωπικό του αγώνα ως ένα εθνικό, πράγμα που δεν ισχύει και ως μια αντιπαράθεση μεταξύ των δύο κομμάτων. Από την άλλη το εργατικό κόμμα προσπαθεί να εκμεταλλευτεί το όλο θέμα για την ίδια του την πορεία. Όμως και εμείς ως Ευρωπαίοι πρέπει να πάρουμε θέση για τους Ευρωπαίους του Ηνωμένου Βασιλείου και δεν μιλούμε για τους μη Βρετανούς και μόνο.\nΓια όλους τους Ευρωπαίους πρέπει να αποδείξουμε πώς βλέπουμε αυτόν τον δεσμό κι ότι δεν μπορούμε να αφήσουμε έναν Πρωθυπουργό που ήρθε στην εξουσία μόνο μέσω του κόμματος και όχι μέσω των εκλογών δηλαδή της βούλησης του βρετανικού λαού, να κρατά έναν ολόκληρο λαό σε ομηρία και να θέλει να εφαρμόσει ένα οριακό δημοψήφισμα ενώ ξέρει και ο ίδιος πώς λειτούργησε η παραπληροφόρηση και η προπαγάνδα για να έχουμε αυτό το αποτέλεσμα. Αν είναι δημοκρατικός ας πάει τη χώρα σε εκλογές για να δούμε τι θα επιλέξει ο βρετανικός λαός για το μέλλον του.\n← Σεπτέμβριος ή Χινόπωρος ή Τρυγητής\nΚαι να τους άφηνε την αποζημίωση ο Τσίπρας, θα τη σπατάλαγαν →


Κόνιτσα Ιωαννίνων - Ανοίγει εκ νέου ο «φάκελος» των νερών του Αμαράντου.\nΒρίσκεστε εδώ: HomeΗ ΚόνιτσαΠαρουσίασηΑνοίγει εκ νέου ο «φάκελος» των νερών του Αμαράντου.\nΑνοίγει εκ νέου ο «φάκελος» των νερών του Αμαράντου.\nΠαραμένει «κολλημένο» το έργο\nΛίγες μέρες πριν εκπνεύσει η προθεσμία για την κατάθεση προτάσεων –προσφορών σχετικά με τη μελέτη για τη διαχείριση των υδάτων στην Ήπειρο, ανοίγει εκ νέου ο «φάκελος» του Αμαράντου.\nΗ προθεσμία, όπως ήδη έγραψε ο «Η.Α.», λήγει στις 30 Απριλίου και το υπουργείο Περιβάλλοντος Ενέργειας και Κλιματικής Αλλαγής (ΥΠΕΚΑ) θα αναδείξει τον ανάδοχο της μελέτης. Οι περιοχές της Ηπείρου και της Θεσσαλίας περιλαμβάνονται στη σχετική πρόσκληση ενδιαφέροντος, για τις οποίες θα γίνει λεπτομερής καταγραφή των υδατικών συστημάτων ανά λεκάνη απορροής και από τη μελέτη θα προκύψει κατά πόσο μπορεί να γίνει οιαδήποτε μεταφορά νερού. Την ίδια ώρα, το θέμα της μεταφοράς νερού από τον Αμάραντο ξεμπλόκαρε, τυπικά τουλάχιστον, σχετικά με τον διαγωνισμό για τη μελέτη του έργου.\nΤο Συμβούλιο της Επικρατείας (ΣτΕ), σύμφωνα με πληροφορίες, απέρριψε την προσφυγή τεχνικού γραφείου που αμφισβητούσε την ορθότητα της τεχνικής αξιολόγησης των προσφορών. Πάντως, με την απόφαση αυτή ανοίγει ο δρόμος για τη συνέχιση του διαγωνισμού και συνεπώς για την ανάδειξη της εταιρίας που θα αναλάβει την εκπόνηση της μελέτης. Ενήμερη για την εξέλιξη είναι και η νομαρχιακή αρχή, ενώ βασικό σχέδιό της αποτελεί η μεταφορά νερού από τον Αμάραντο του δήμου Κόνιτσας –το συγκεκριμένο χωριό βρίσκεται στα ελληνοαλβανικά σύνορα- στο λεκανοπέδιο Ιωαννίνων.\nΗ εξέλιξη αυτή επαναφέρει στο προσκήνιο το «σίριαλ» της μεταφοράς νερού και ενώ ακόμη μια σειρά παραμέτρων δεν έχει απαντηθεί επαρκώς από τη νομαρχιακή αυτοδιοίκηση Ιωαννίνων που έχει την ευθύνη για τη δημοπράτηση της μελέτης.\nΑπό το περασμένο καλοκαίρι το θέμα του νερού… άναψε φωτιές στην τοπική πολιτική σκηνή, με τη νομαρχιακή αυτοδιοίκηση να επιμένει στη μεταφορά πόσιμου νερού από τον Αμάραντο. Το θέμα, πάντως, δεν καλοδέχθηκε η ηγεσία του υπουργείου Περιβάλλοντος και, όπως έγραψε ο «Η.Α.», η Τίνα Μπιρμπίλη που είχε ενημερωθεί για το θέμα αντέδρασε αρνητικά αναφορικά με το σχέδιο μεταφοράς νερού. Η επισήμανση αυτή ενόχλησε τη νομαρχιακή αρχή που έσπευσε να υπερασπιστεί την απόφασή της, αλλά το θέμα επί της ουσίας έχει «κολλήσει».\nΣε τοπικό επίπεδο, οι περισσότεροι φορείς έθεσαν το ζήτημα των περιβαλλοντικών επιπτώσεων και εξέφρασαν την αντίθεσή τους στην μεταφορά νερού. Άλλωστε, μέχρι και τώρα δεν παρουσιάστηκε στους φορείς η μελέτη που αποτυπώνει το σύνολο του υδάτινου δυναμικού στην περιοχή της Ηπείρου. Μείζονος σημασία ζήτημα, όμως, είναι η ορθολογική διαχείριση του υδάτινου δυναμικού και έτσι πριν ολοκληρωθεί η μελέτη για τη διαχείριση του νερού ανά λεκάνη απορροής –εκτιμάται ότι θα χρειαστούν δύο χρόνια περίπου- θεωρείται αδύνατο να μπει… στο αυλάκι το συγκριμένο έργο.\nΣτις πολλές αντιδράσεις των φορέων περιλαμβάνονταν και αυτή του επικεφαλής της νομαρχιακής κίνησης «Άπειρος Τόπος», Μάκη Χατζηεφραιμίδη, ο οποίος αποκάλυψε πως ο δήμος Κόνιτσας ανέθεσε μελέτη για τη μεταφορά νερού από τον Αμάραντο στην ακριτική κωμόπολη. Ταυτόχρονα, επέκρινε τον Αλέκο Καχριμάνη και, αφού του καταλόγισε «άγνοια», ανέφερε: «Επιβεβαίωσε ότι προχειροπορεύεται δεν συνεργάζεται και μεθοδεύει το επιθυμητό από τον ίδιο». Δριμεία επίθεση κατά του νομάρχη είχε εξαπολύσει και το κόμμα των Οικολόγων Πράσινων.\nΕντύπωση, πάντως, προκαλεί η αποφυγή της νομαρχιακής αρχής να αναφερθεί, μέχρι τώρα τουλάχιστον, στην Οδηγία της Ευρωπαϊκής Ένωσης για τη διαχείριση των υδάτινων πόρων ανά λεκάνη απορροής, κάτι που γίνεται πλέον από το υπουργείο Περιβάλλοντος. Ως εκ τούτου θεωρείται αδύνατο να δρομολογηθεί η κατασκευή του έργου μεταφοράς νερού από τον Αμάραντο.


Οι θετικές «συνήθειες» που ομορφαίνουν τη ζωή μας - healthyme\nHomepageΨυχολογίαΟι θετικές «συνήθειες» που ομορφαίνουν τη ζωή μας\nΧορός, μαγειρική, άσκηση, ενασχόληση με τη μουσική και την κηπουρική, εκδρομές. Όλα αυτά αποτελούν κάποιες από τις θετικές συνήθειες που μας βοηθούν να απολαμβάνουμε περισσότερο τις χαρές της ζωής κάθε μέρα!\nΤο να έχουμε θετική στάση απέναντι στη ζωή δεν είναι πάντα εύκολο, ειδικά σε εποχές που η οικονομική κρίση προκαλεί ανασφάλεια, οι περισσότερες ειδήσεις ανά τον κόσμο είναι δυσάρεστες και οι φρενήρεις ρυθμοί της καθημερινότητας δυσκολεύουν την αφιέρωση ποιοτικού χρόνου στον εαυτό μας και στον περίγυρό μας.\nΣύμφωνα με τους ειδικούς, η αισιοδοξία, η ελπίδα και η απόλαυση της κάθε στιγμής είναι χαρακτηριστικό των ανθρώπων που έχουν αναπτύξει την ικανότητα να βλέπουν και να αξιολογούν τα πράγματα από μια πιο «ηλιόλουστη» πλευρά.\nΣε αυτή την προσπάθεια, ο ρόλος μιας ευχάριστης απασχόλησης – ή, αλλιώς, μιας θετικής συνήθειας – είναι θεμελιώδης. Και χρησιμοποιούμε τη λέξη «συνήθεια» διότι, όταν κάτι αυξάνει τις ενδορφίνες μας (γνωστές και ως «ορμόνες της χαράς»), χάρη στην ικανοποίηση που μας προσφέρει, τείνουμε να το επαναλαμβάνουμε ανά τακτά χρονικά διαστήματα προκειμένου να αισθανθούμε το ίδιο όμορφο συναίσθημα, εντάσσοντάς το στη ρουτίνα μας. Ιδού, λοιπόν, κάποιες θετικές «συνήθειες» που μπορούν με ευκολία να μας κάνουν να αισθανόμαστε πως η ζωή είναι, πράγματι, πολύ ωραία:\n• Χορός: Η θεραπευτική μαγεία της κίνησης\nO χορός γεννήθηκε από πολλές και διαφορετικές ανάγκες του ανθρώπου: να ξορκίσει τους φόβους του, να εξευμενίσει τους θεούς, να εκφράσει τον έρωτά του και, κυρίως, να επικοινωνήσει. Σε κάθε περίπτωση, είναι χόμπι, μια μορφή άθλησης, μια καλλιτεχνική ενασχόληση που εξασφαλίζει καλή υγεία και φυσική κατάσταση, ευεξία, όμορφο σώμα, καλλιεργημένο πνεύμα, εκτόνωση, διασκέδαση, αυτοπεποίθηση, κάνοντάς μας πιο δημοφιλείς.\nΟ εγκέφαλος αντιλαμβάνεται τους ρυθμικούς έντονους ήχους ως απότομες μετακινήσεις και, προσπαθώντας να ισορροπήσει το σώμα, του δίνει εντολή για κίνηση. Όλη αυτή η διαδικασία προκαλεί, σύμφωνα με τους επιστήμονες, μια έντονη αίσθηση ευχαρίστησης που πλημμυρίζει τον οργανισμό – λόγος ικανός για να εντάξουμε τον χορό στη καθημερινότητά μας!\n• Μαγειρική: Ας πιάσουμε τις... κουτάλες\nΗ ενασχόληση με τη μαγειρική τονώνει το αίσθημα της δημιουργικότητας και ενισχύει την αυτοεκτίμησή μας. Επιπλέον, το μαγειρευτό φαγητό είναι πιο υγιεινό, καθώς έχουμε τον έλεγχο των πρώτων υλών που θα χρησιμοποιήσουμε, άρα νιώθουμε ότι φροντίζουμε τον εαυτό μας και τους αγαπημένους μας.\nΕπιπρόσθετα, η συγκεκριμένη θετική «συνήθεια» βοηθά στο να αποφεύγουμε τις επιλογές γρήγορου-πρόχειρου φαγητού που συνήθως είναι πολύ πλούσιες σε λιπαρά και αλάτι, και οι οποίες, εκτός του βάρους και των προβλημάτων υγείας που προκαλούν (π.χ. αύξηση της χοληστερίνης, διαβήτη κ.ά.), φέρονται να αυξάνουν και τα επίπεδα του άγχους και της επιθετικότητας.\n• Άσκηση: Nους υγιής εν σώματι υγιεί\nΉδη γνωρίζουμε ότι η σωματική άσκηση είναι ωφέλιμη για την υγεία μας, αλλά καλό είναι να έχουμε υπ’ όψιν ότι μπορεί και να ομορφύνει τη ζωή μας, για παράδειγμα να ενισχύσει την καλή μας διάθεση, ή να βελτιώσει τη λίμπιντό μας. Κι αυτό διότι βοηθά στη μείωση του άγχους, της εμφάνισης κατάθλιψης και του στρες. Τα οφέλη της τακτικής άσκησης μπορεί να τα αποκομίσει ο καθένας από εμάς, ανεξαρτήτως ηλικίας, φύλου ή φυσικής κατάστασης.\nΑν, επίσης, θέλουμε να ενισχύσουμε την αισιοδοξία μας, να έχουμε περισσότερη ενέργεια, να διασκεδάσουμε ή ακόμα και να ζήσουμε περισσότερο, καλό είναι να εκτελούμε κάποια σωματική δραστηριότητα τουλάχιστον για 30 λεπτά καθημερινά. Αρκεί να συμβουλευτούμε τον γιατρό μας προτού ξεκινήσουμε, ειδικά αν έχουμε οποιεσδήποτε ανησυχίες για την υγεία μας.\n• Ενασχόληση με τη μουσική: Η μελωδία της ευτυχίας\nΌπως και με άλλες μορφές Τέχνης, όπως τα εικαστικά ή η υποκριτική, η ενασχόληση με τη μουσική βοηθά να ανακουφιστούμε από το στρες, να μειώσουμε το άγχος και να εκτονώσουμε την ενέργειά μας με δημιουργικό τρόπο. Ακόμα και ως ενήλικες μπορούμε να ωφεληθούμε τα μέγιστα από την εκμάθηση ενός μουσικού οργάνου, γιατί βοηθάει το μυαλό μας να είναι σε εγρήγορση και έτσι να έχουμε καλύτερη συγκέντρωση, να είμαστε πιο δραστήριοι και να διαθέτουμε ισχυρότερη μνήμη. Ενδεχομένως να απαιτεί αρκετή δουλειά, αλλά δεν υπάρχει κανείς που να διαφωνεί με το ότι το να παίζεις μουσική είναι διασκεδαστικό.\nΚαθώς βελτιωνόμαστε, οι ευκαιρίες θα είναι ολοένα και περισσότερες, για να μοιραστούμε τη νεοαποκτηθείσα δεξιότητά μας με την οικογένεια και τους φίλους μας. Σε κάθε περίπτωση, η ενασχόληση με κάποιο μουσικό όργανο μας προσφέρει ποικίλες προοπτικές και δυνατότητες, που καθιστούν αναμφισβήτητα τη ζωή πιο όμορφη και ενδιαφέρουσα.\n• Κηπουρική: Η «Άνοιξη» της ψυχής μας\nΗ ενασχόληση με την κηπουρική και τα φυτά βοηθούν στην αντιμετώπιση του άγχους και της κατάθλιψης, καθώς οι άνθρωποι που φροντίζουν τον κήπο τους είναι πιο ήρεμοι, αλλά και λιγότερο αγχώδεις και επιθετικοί. Έχοντας ως θετική «συνήθεια» την κηπουρική, ξεχνάμε τις σκοτούρες μας και αισθανόμαστε γαλήνη.\nΑκόμη και αν δεν έχουμε κήπο, μπορούμε να πάρουμε γλάστρες και να φυτέψουμε φυτά ή λαχανικά. Έτσι, ασχολούμαστε μαζί τους, μαθαίνουμε γι’ αυτά και τα παρατηρούμε πώς εξελίσσονται με τον καιρό. Μια όμορφη, με οφέλη «συντροφιά», που θα αλλάξει πολλά πράγματα στη ζωή μας προς το καλύτερο.\n• Εκδρομές: Απόδραση στην ευτυχία\nΟ ελεύθερος χρόνος σε εξωτερικούς χώρους έχει άμεση σχέση με την ευτυχία. Όλοι γνωρίζουμε, άλλωστε, ότι όσοι ζουν σε μέρη με πράσινο είναι γενικά πιο ευτυχισμένοι και ζουν περισσότερο, σε σύγκριση με τους ανθρώπους των αστικών κέντρων που κατακλύζονται από ρύπους και στρες. Όλα αυτά σημαίνουν πως οι εκδρομές στη φύση θα μας δώσουν πίσω όλα εκείνα που η πόλη μας έχει κάνει να ξεχάσουμε.\nΤο καθαρό αεράκι, η ανεπιτήδευτη ομορφιά της φύσης, αλλά και οι ποικίλες ευκαιρίες, ανάλογα με την τοποθεσία, για δραστηριότητες όπως το ράφτινγκ, η ιππασία, η ορειβασία ή απλά το περπάτημα, είναι η καλύτερη ευκαιρία για να βάλουμε σε τάξη τις σκέψεις μας και να έρθουμε σε αρμονία με τον εαυτό μας.